На основу члана 26. Одлуке о месним заједницама на територији Општине Владичин Хан (''Сл.гласник града Врања'' бр.26/2024) и члана 6. Упутства о спровођењу избора за чланове Савета месних заједница на територији општине Владичин Хан број: 06-5/2/2025-I од 25.01.2025.године, Изборна комисија за спровођење избора за чланове Савета месних заједница на територији општине Владичин Хан, на седници одржаној дана 24.02.2025. године, доноси

**РЕШЕЊЕ**

**I**

**ОДРЕЂУЈЕ СЕ ДОДАТНИ РОК** **ЗА ПОДНОШЕЊЕ ПРИЈАВА** кандидата за члана Савета месне заједнице Солачка Сена (за насељенa местa Солачка Сена и Срнећи Дол) од 24 часа од часа доношења овог решења.

**II**

Ово решење ступа на снагу даном доношења, а објавиће се на интернет презентацији Општине Владичин Хан и на огласној табли Општинске управе општине Владичин Хан.

**Образложење**

Решењем Изборне комисије за спровођење избора за чланове савета месних заједница на територији општине Владичин Хан,број: 06-18/1-45/2025-I од 12.02.2025. године за кандидата за члана Савета месне заједнице Солачка Сена, под редним бројем 5, проглашен је Милан Ристић из села Срнећи Дол, Општина Владичин Хан, пензионер.

Изборној комисији за спровођење избора за чланове савета месних заједница на територији општине Владичин Хан, дана 24.02.2025. године достављен је Извод из матичне књиге умрлих број: 203-00-1/2025-26/48046 од 24.02.2025. године, за лице Милана Ристића из села Срнећи Дол, Општина Владичин Хан, преминулог дана 20.02.2025. године.

Решењем Изборне комисије за спровођење избора за чланове савета месних заједница на територији општине Владичин Хан,број: 06-28/3/2025-I од 24.02.2025. године, стављено је ван снаге Решењео проглашењу кандидата за члана Савета месне заједнице Солачка Сена, Милана Ристића из села Срнећи Дол, Општина Владичин Хан, пензионер, проглашеног под редним бројем 5, број: 06-18/1-45/2025-I од 12.02.2025. године, услед смрти кандидата.

Из разлога целисходности и оправданости поступка спровођења Избора за чланове Савета месних заједница на територији општине Владичин Хан у свим месним заједницама, Изборна комисија за спровођење избора за чланове Савета месних заједница на територији општине Владичин Хан, је одлучила као у диспозитиву овог Решења.

**Упутство о правном средству**: Против овог решења може се поднети приговор Изборној комисији за спровођење избора за чланове савета месних заједница на територији општине Владичин Хан у року од 24 часа од часа доношења Решења.

**ИЗБОРНА КОМИСИЈА**

**ЗА СПРОВОЂЕЊЕ ИЗБОРА ЗА ЧЛАНОВЕ САВЕТА МЕСНИХ ЗАЈЕДНИЦА НА ТЕРИТОРИЈИ ОПШТИНЕ ВЛАДИЧИН ХАН**

**Број: 06-28/4/2025-I**

У Владичином Хану, дана 24.02.2025. године у 14.30 часова

**ПРЕДСЕДНИЦА**

Бојана Милосављевић Величковић